TRT คว้าโปรเจคผลิตหม้อแปลงไฟฟ้า TOP มูลค่า 725 ลบ. หนุนแบ็กล็อกแตะ 2.46 พันลบ.
TRT คว้าโปรเจคผลิตหม้อแปลงไฟฟ้าให้ TOP มูลค่า 725 ล้านบาท กำหนดส่งมอบภายในไตรมาส 3-4/63 หนุนแบ็กล็อกพุ่งแตะ 2.46 พันล้านบาท
TRT คว้าโปรเจคผลิตหม้อแปลงไฟฟ้าให้ TOP มูลค่า 725 ล้านบาท กำหนดส่งมอบภายในไตรมาส 3-4/63 หนุนแบ็กล็อกพุ่งแตะ 2.46 พันล้านบาท
5 มี.ค. 2563

นายสัมพันธ์ วงษ์ปาน กรรมการผู้จัดการ บริษัท ถิรไทย จำกัด (มหาชน) หรือ TRT เปิดเผยว่า ในช่วงต้นปี 2563 ถือว่าเป็นปีทองของบริษัทฯ ที่ประเดิมรับงานใหญ่ ในการผลิตหม้อแปลงไฟฟ้ากำลังขนาดใหญ่ และขนาดกลาง โดยได้รับความไว้วางใจจาก บริษัท ไทยออยล์ จำกัด (มหาชน) หรือ TOP ในการสั่งซื้อหม้อแปลงไฟฟ้า สืบเนื่องจาก ไทยออยล์ มีมติอนุมัติการลงทุนโครงการพลังงานสะอาด (Clean Fuel Project หรือ CFP) เพื่อเพิ่มศักยภาพในการแข่งขันของโรงกลั่นไทยออยล์ ให้คงอยู่ในกลุ่มผู้นำของอุตสาหกรรม ด้วยการปรับปรุงประสิทธิภาพกระบวนการผลิตเพื่อเพิ่มมูลค่าผลิตภัณฑ์ซึ่งเป็นมิตรกับสิ่งแวดล้อม  รวมทั้งเพิ่มกำลังการกลั่นน้ำมันดิบจากเดิมที่ 275,000 บาร์เรล ต่อวัน เป็น 400,000 บาร์เรลต่อวัน โดยโครงการใช้ระยะเวลาดำเนินโครงการ 5 ปี และมีวงเงินลงทุนทั้งสิ้นประมาณ 4,825 ล้านเหรียญสหรัฐฯ
โดยคำสั่งซื้อจาก ไทยออยล์ ดังกล่าวที่ให้ทาง ถิรไทย ผู้ผลิตหม้อแปลงไฟฟ้าขนาดกำลังขนาดใหญ่ และขนาดกลาง มีมูลค่ารวมกว่า 725 ล้านบาท เพื่อติดตั้งในโครงการพลังงานสะอาด (Clean Fuel Project at Sriracha Refinery ของ ไทยออยล์ จากบริษัทร่วมค้า ปิโตรแฟค เซาท์อีสท์เอเชีย, ไซเฟม สิงคโปร์ และซัมซุง เอ็นจิเนียริ่ง (ประเทศไทย) โดยมีกำหนดส่งมอบงานภายใน Q3 และ Q4 ในปี 2563 นี้
“ภาพรวมบริษัทในขณะนี้ มี Backlog แล้วกว่า 2,461 ล้านบาท โดยแบ่งเป็นในกลุ่มหม้อแปลงไฟฟ้า กว่า 2,026 ล้านบาท โดยแบ่งกลุ่มภาครัฐบาล และในประเทศ 1,644  ล้านบาท ส่งออก  382  ล้านบาท นอกจากนี้ ในกลุ่ม Non Transformers จากกลุ่ม Steel Structure &amp; Fabricate 72 ล้านบาท กลุ่ม Distributing Digger / Arial อีกว่า 353 ล้านบาท กลุ่มงาน Operation and Maintenance อีกกว่า 10 ล้านบาท และคาดว่าจะมีกำไรขั้นต้นอยู่ที่ประมาณ 20-25%” นายสัมพันธ์ วงษ์ปาน กล่าว